钦定古今图书集成/明伦汇编/氏族典/第359卷 > 林文
## 钦定古今图书集成/明伦汇编/氏族典/第359卷 > 林文

按《兴化府志》：“文，字恒简。宣德五年廷对第三，授翰林
编修。正统初，预修《宣宗实录》成，转修撰。丁内外艰，服
阕，复除旧职。景泰三年升春坊谕德兼翰林侍讲。七年升庶子，仍兼侍讲。天顺元年改尚宝司卿，拜学士。
四年请老，上不可。八年，宪宗即位，以旧讲读官升太
常寺少卿兼翰林侍读学士。再乞致仕归，卒赠礼部”
左侍郎，谥“襄敏”；谕祭葬。